TACC ลุยเสิร์ฟเครื่องดื่มใหม่ “มัทฉะลาเต้” มั่นใจกระแสดี ดันผลงานปีนี้โตตามเป้า
TACC ลุยเสิร์ฟเครื่องดื่มใหม่ "มัทฉะลาเต้" มั่นใจกระแสดี ดันผลงานปีนี้โตตามเป้า
29 ก.ย. 2563

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯยังคงมุ่งมั่นพัฒนาผลิตภัณฑ์เครื่องดื่มชนิดใหม่ๆ วางขายในร้านเซเว่น อีเลฟเว่น (7-Eleven) และ All Café อย่างต่อเนื่อง เพื่อช่วยกระตุ้นยอดขายเครื่องดื่ม โดยเฉพาะในช่วงปลายปี ระหว่างเดือนกันยายนนี้ บริษัทฯมีแผนเปิดตัวสินค้าใหม่และโปรโมชั่นสุดคุ้ม เพื่อเสิร์ฟให้กับลูกค้าอย่างเต็มที่
เริ่มตั้งแต่วันที่ 3 กันยายน 2563 ได้ออกเครื่องดื่มรสชาติ มัทฉะลาเต้ ในโถกดเครื่องดื่มเย็น (Jet Spray) ซึ่งเป็นการผสมของชาเขียวญี่ปุ่นกับ Milk powder origin มาจากประเทศ ฝรั่งเศส ซึ่งเป็นแหล่งผลิตนมและผลิตภัณฑ์นมชั้นนำ ให้กลิ่นมันนม และ mouth-feel ของนมเหมือนดื่มนมสด ทำให้เครื่องดื่มมีกลิ่นและรสชาเป็นเอกลักษณ์ มีกลิ่นหอม และรสฝาดชาที่พอดี ทำให้กลมกล่อมมีมิติ เพิ่มความน่าสนใจ น่าค้นคว้าตอบโจทย์เรื่องรสชาติกับลูกค้าในวงกว้าง
พร้อมกันนี้ได้ Upsize เครื่องดื่มในมุม All Cafe สดชื่นจุใจ อร่อย Size ใหญ่ คุ้มกว่าเดิม เริ่มตั้งแต่วันที่ 24 กันยายน 2563 พร้อมกันทั่วประเทศ โดยพบกับเครื่องดื่มชา All Café Signature ที่ทุกคนชื่นชอบ ไม่ว่าจะเป็น ชาเขียวมัทฉะเย็น /ปั่น  ชานมเย็น/ปั่น  ชานมไต้หวัน ชามะนาว ใน Size ใหญ่กว่าเดิม กับราคาคุ้มค่าเพียง  40 บาท (เมนูเย็น) และ 45 บาท (เมนูปั่น) เท่านั้น
“สำหรับเครื่องดื่มรสชาติใหม่ ที่นำมาวางจำหน่ายช่วงปลายปีนี้ น่าจะได้รับการตอบรับจากผู้บริโภค เพราะมีความหลากหลายและมีรสชาติที่ตรงใจผู้บริโภคอย่างแน่นอน ซึ่งมั่นใจว่าจะช่วยกระตุ้นยอดขายในครึ่งปีหลังได้เป็นอย่างดี ขณะเดียวกัน บริษัทฯ ยังเดินหน้าที่จะเพิ่มประสิทธิภาพการบริหารจัดการต้นทุนให้เกิดประสิทธิภาพสูงสุดอย่างต่อเนื่องเพื่อจะสนับสนุนให้รายได้และกำไรเป็นไปตามเป้าหมายที่วางไว้” นายชัชชวี กล่าว